கேள்வி: ஆப்பிரிக்க-இலத்தீன் அமெரிக்கர்கள் - பொலிவியா குறித்து விரிவாக சொல்லுங்கள்.
பதில்: பொலிவியாவில் உள்ள ஆப்பிரிக்க சந்ததியினர், மக்கள் தொகையில் சுமார் 1% ஆவர். அவர்கள் எசுப்பானியா காலனித்துவ காலங்களில் கொண்டு வரப்பட்டவர்கள். 1544 ஆம் ஆண்டில், செரோ ரிக்கோ மலையடிவாரத்தில் உள்ள ''பொட்டோசி'' என்ற நகரத்தில், ஸ்பெயின் காலனியாதிக்கத்தினர் வெள்ளிச் சுரங்கங்களைக் கண்டுபிடித்தனர். சுரங்கங்களில் வேலை செய்பவர்களாக பழங்குடியினரை அடிமைப்படுத்தத் தொடங்கினர். இருப்பினும் சுரங்கங்களில் பணிபுரியும் பூர்வகுடி மக்களின் உடல்நிலை மிகவும் மோசமாகிவிட்டது. எனவே 17ஆம் நூற்றாண்டில் எசுபானியர்கள் மேற்கு ஆப்பிரிக்கர்களை அடிமைகளாகப் பிடித்து, பொலிவியா சுரங்கங்களில் வேலை செய்ய வைத்தனர்.
கேள்வி: ஆப்பிரிக்க-இலத்தீன் அமெரிக்கர்கள் - பிரேசில் பற்றி நீங்கள் என்ன அறிந்துள்ளீர்கள்?
பதில்: பிரேசில் நாட்டின் 190 மில்லியன் மக்களில் சுமார் 7% பேர் ஆப்பிரிக்க கருப்பின வம்சாவளி மக்கள் என மக்கள் தொகை கணக்கெடுப்பில் தெரிவிக்கப்பட்டுள்ளது. பிரேசில் அடிமைத்தனத்தை ஒழிப்பதற்கான நீண்ட உள்நாட்டுப் போராட்டத்தை அனுபவித்தது மற்றும் அவ்வாறு செய்த கடைசி இலத்தீன் அமெரிக்க நாடாகும். 1850ஆம் ஆண்டில் இரண்டு தசாப்தங்களுக்குப் பிறகு, மனித போக்குவரத்தை சட்டவிரோதமாக்குவதற்கான முதல் உத்தியோகபூர்வ முயற்சிகளுக்குப் பிறகு, வெளிநாட்டிலிருந்து புதிய அடிமைகளை இறக்குமதி செய்வதைத் தடைசெய்தது. (1855 வரை கறுப்பின ஆப்பிரிக்க அடிமைகளின் சட்டவிரோத வரத்து இருந்தபோதிலும்). 1864ஆம் ஆண்டில் பிரேசில் கருப்பின அடிமைகளை விடுவித்தது. மேலும் 28 செப்டம்பர் 1871 அன்று பிரேசில் நாடாளுமன்றம் சுதந்திர பிறப்புரிமைக்கான ''ரியோ பிராங்கோ'' சட்டத்தை அங்கீகரித்தது. அன்று முதல் பிறந்த அடிமைகளின் குழந்தைகளை நிபந்தனையுடன் விடுவித்தது. பிரேசிலுக்கு கொண்டுவரப்பட்ட ஆப்பிரிக்கர்களில் யோருபா மக்கள் மற்றும் பாண்டு மக்கள் இரண்டு பெரிய குழுக்களைச் சேர்ந்தவர்கள். பாண்டு மக்கள் பெரும்பாலும் இன்றைய அங்கோலா, ஜிம்பாப்வே, மொசாம்பிக் மற்றும் காங்கோவில் இருந்து கொண்டு வரப்பட்டவர்கள்.
கேள்வி: ஆப்பிரிக்க-இலத்தீன் அமெரிக்கர்கள் - சிலி குறித்து விரிவாக சொல்லுங்கள்.
பதில்: சிலிக்கு சுமார் 6,000 ஆபிரிக்கர்கள் கொண்டு வரப்பட்டனர். பெரும்பாலான மக்கள் சாண்டியாகோவைச் சுற்றியுள்ள விவசாய நிலத்தில் பயன்படுத்தப்பட்டனர். இன்று மிகக் குறைவான ஆப்பிரிக்க-சிலியர்கள் உள்ளனர். அதிகபட்சம், 2006 மக்கள்தொகையின் போது 0.001%க்கும் குறைவாகவே மதிப்பிடப்பட்டது.
கேள்வி: ஆப்பிரிக்க-இலத்தீன் அமெரிக்கர்கள் - ஈக்வடார் பற்றி விளக்கவும்.
பதில்: 2006இல், எக்குவடோர் 13,547,510 மக்கள் தொகையைக் கொண்டிருந்தது. த வேர்ல்டு ஃபக்ட்புக் சமீபத்திய தரவுகளின்படி ஆப்பிரிக்க-இலத்தீன் கருப்பினத்தவர் 1% மட்டுமே. ஆப்ரோ-ஈக்வடார் பண்பாடு ஈக்வடாரின் வடமேற்கு கடலோரப் பகுதியில் காணப்படுகிறது.
கேள்வி: ஆப்பிரிக்க-இலத்தீன் அமெரிக்கர்கள் - பராகுவே பற்றி நீங்கள் என்ன அறிந்துள்ளீர்கள்?
பதில்: கறுப்பின பராகுவேயர்கள் 16ஆம் நூற்றாண்டின் தொடக்கத்தில் பராகுவேக்கு கொண்டு வரப்பட்ட அடிமைப்படுத்தப்பட்ட மேற்கு ஆப்பிரிக்கர்களின் வம்சாவளியினர். இவர்கள் 1785ஆம் ஆண்டின் மக்கள் தொகையில் 11% ஆக இருந்தனர். எசுப்பானியா ஆட்சியின் போது பலர் அடிமைத்தனத்திலிருந்து விடுதலை அடைந்தனர். தலைநகர் அசுன்சியோனில், ஃபெர்னாண்டோ டி லா மோரா நகராட்சியில் 300 ஆப்ரோ-பராகுவேயன் குடும்பங்களைக் கொண்ட சமூகம் உள்ளது.